  Туспуктэм Понино школалэн нимлыко сайтысьтыз Майя Бывальцева 2022-тӥ арын Глаз ёросысь Понино школаез рос-прос тупатъялозы. Дышетсконни кылдэм дырысен нырысьсэ сыӵе бадӟым ужъёс чакламын. Со сярысь ёрослэн тӧроез Вячелсав Сабреков «ВКонтакте» мерлыко вотэсысь бамаз ивортӥз. « Матысь дыре Понино школаез бадӟым воштӥськонъёс возьмало. Со ёросын одӥгез тужгес бадӟымез но котьку вылӥ азинсконъёс возьматылӥз. <…> Ужъёсты быдэстон дыръя пиналъёс Глаз ёросысь матысь школаосын дышетскозы » Вячеслав Сабреков, Глаз ёрослэн тӧроез 1-тӥ толсурлы электроезъёсты, ву сётон но ву кошкон гумыосты воштыны, борддоръёсты выльдыны кулэ. Озьы ик выль мебель но тӥрлык басьтыны чакламын.  Вуоно арын юртлэсь вылзэ выльдозы но гидроизоляция лэсьтозы. Тодэ вайытом, азьвылгес Ува ёросысь кык школаосты тупатъяны кутскизы ни. Тегъёс: Глазёрос школаос тупатъянужъёс Удмуртия  